גרייסי אברמס

גרייסי מדיגן אברמס (באנגלית: Gracie Madigan Abrams; נולדה ב-7 בספטמבר 1999) היא זמרת-יוצרת אמריקאית ממוצא יהודי. בשנת 2020 היא הוציאה את המיני-אלבום הראשון שלה, Minor. המיני-אלבום כולל את הסינגל, "I Miss You, I'm Sorry". בשנת 2021 היא הוציאה את המיני-אלבום השני שלה, This Is What It Feels Like. 

בשנת 2023 אברמס הוציאה את אלבום האולפן הראשון שלה באורך מלא, Good Riddance. באותה שנה היא הייתה מועמדת לפרס תגלית השנה בטקס פרסי הגראמי. היא גם הופיעה כמופע חימום בסיבוב ההופעות Sour Tour של אוליביה רודריגו ובסיבוב ההופעות The Eras Tour של טיילור סוויפט. בשנת 2024 היא הוציאה את אלבום האולפן השני שלה, The Secret of Us.

ראשית חייה
אברמס נולדה וגדלה בלוס אנג'לס, קליפורניה. היא בתם הבכורה של במאי הקולנוע האמריקאי ג'יי ג'יי אברמס, וקייטי מקגראת', מפיקת קולנוע וטלוויזיה. לאברמס שני אחים צעירים, אוגוסט והנרי. היא החלה להתעניין במוזיקה בגיל צעיר. בנעוריה, למדה בבית הספר ארצ'ר לבנות, ובקולג' ברנרד לתואר ביחסים בינלאומיים.

 קריירה 
 2019–2022: Minor & This Is What It Feels Like 
אברמס חתמה בחברת התקליטים אינטרסקופ רקורדס בשנת 2019.

באוקטובר 2019 הוציאה את סינגל הבכורה שלה "Mean It", על ידי חברת התקליטים אינטרסקופ רקורדס.

ב-14 ביולי 2020 הוציאה את מיני-אלבום הבכורה שלה, Minor, שכלל את הסינגלים, "I Miss You, I'm Sorry", "Long Sleeves", "21", "Under/ Over", "Tehe", "Minor" ו-"Friend". לאחר צאתו קידמה אותו אברמס כשהופיעה בתוכניות אירוח דוגמת אלו של ג'ימי פאלון וג'ימי קימל. ב-10 בדצמבר הוציאה את הסינגל "Brush Fire".

ב-24 במרץ 2021 הוציאה את הסינגל "Unlearn", בהשתתפות עם בני בלנקו. הסינגל נכלל באלבומו של בלנקו, Friends Keep Secrets 2. ב-7 במאי הוציאה את הסינגל "Mess It Up".

ב-12 בנובמבר 2021 הוציאה את המיני-אלבום השני שלה, This Is What It Feels Like. האלבום כולל את הסינגלים הקודמים "Feels Like" ו-"Rockland".

אברמס הופיעה כמופע החימום בסיבוב ההופעות של הזמרת האמריקאית אוליביה רודריגו, Sour Tour, במהלך חודש אפריל 2022.

 2023–הווה: Good Riddance & The Secret of Us 
ב-24 בפברואר 2023 הוציאה את אלבום האולפן הראשון הרשמי שלה, Good Riddance ולאחר מכן היא החלה בסיבוב ההופעות "Good Riddance Tour". עוד באותה שנה אברמס הופיעה כמופע חימום בסיבוב ההופעות The Eras Tour של הזמרת האמריקאית, טיילור סוויפט, תפקיד שחזרה אליו למספר הופעות בדצמבר 2024.

ב-29 אפריל 2024, אברמס הכריזה על האלבום השני שלה The Secret of Us שיצא לאור ב-21 ביוני של אותה השנה. הסינגל המוביל מהאלבום, "Risk", יצא ב-1 במאי. גם את האלבום הזה, כמו את קודמו, הפיק ארון דסנר מלהקת דה נשיונל. הרצועה החמישית באלבום היא שיר בשם "Us" שאברמס כתבה יחד עם טיילור סוויפט, על שיר זה הן מועמדות לפרס גראמי לביצוע הפופ הטוב ביותר של צמד/להקה. ב-2 בנובמבר יצא לאור הסינגל "That's So True" מתוך גרסת הדלוקס של האלבום, איתו אברמס השיגה לראשונה מקום בעשירייה הפותחת של מצעד הבילבורד הוט 100, כשהגיעה למקום השישי במצעד. בדצמבר 2024, הוכרז כי אברמס תופיע לראשונה בתוכנית "סאטרדיי נייט לייב" ב-14 בדצמבר, בתוכנית שהנחה כריס רוק. בנוסף, אברמס הכריזה על סיבוב הופעות באסיה לשנת 2025 בשם "The Secret Of Us", שזו הפעם הראשונה שבה היא מופיעה במדינות האזור.

במרץ 2025, אברמס זכתה לראשונה בקריירה שלה בפרס פריצת השנה בפרסי המוזיקה של iHeartRadio. בסוף אותו חודש, אברמס גם זכתה בתואר כותבת השירים של השנה בטקס נשים במוזיקה (בילבורד).

דיסקוגרפיה

 אלבומי אולפן 
 2023: Good Riddance
 2024: The Secret of Us

 מיני-אלבומים 
 Minor
 This Is What It Feels Like

 סיבובי הופעות 
 I've Missed You, I'm Sorry Tour :2021
 This Is What It Feels Like Tour :2022
 Good Riddance Tour :2023–2024
 The Secret of Us Tour :2024–2025

 פרסים ומועמדויות 
שנהפרסקטגוריהעבודה מועמדתתוצאההפניות2024פרס גראמיתגלית השנהגרייסי אברמספרס המוזיקה של iHeartRadioפרס הכוכב החברתיפרס הווידאו קליפים של MTVהאמן החדש הטוב ביותר2025פרס גראמיביצוע הפופ הטוב ביותר של צמד/להקה"Us" פרסי המוזיקה של iHeartRadioפריצת השנהגרייסי אברמסמילות השיר הטובות ביותר"I Love You, I'm Sorry"פרס המוזיקה האמריקאיתהאמן החדש של השנהגרייסי אברמסאלבום השנהThe Secret of Usפרס בחירת הילדים של ניקלודיאוןשיתוף פעולה מוזיקלי אהוב"Call Me When You Break Up" (עם סלינה גומז ובני בלנקו)שיר ויראלי אהוב"That's So True"פרס הווידאו קליפים של MTVשיר השנה"I Love You, I'm Sorry"פרס המוזיקה של ARIAהאמן הבינלאומי הטוב ביותרThe Secret of Us

 הופעות ברשימות 
 2025: טיים 100 נקסט

קישורים חיצוניים



הערות שוליים

קטגוריה:גרייסי אברמס
קטגוריה:מוזיקאיות אמריקאיות
קטגוריה:מוזיקאים אמריקאים
קטגוריה:פזמונאיות אמריקאיות
קטגוריה:זמרות פופ אמריקאיות
קטגוריה:זמרות-יוצרות אמריקאיות
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-1999
קטגוריה:אמריקאיות שנולדו ב-1999